Жорж Данден/13
ПОЈАВА IV
Клодина, Анжелика.

КЛОДИНА:
Нисам могла да дочекам да оде, па да вам предам ово писмо, госпођо, змате већ од кога је.
АНЖЕЛИКА:
Де да видим. (Чита тихо.)
КЛОДИНА:
(За себе). Како ми изгледа, није јој тако непријатно што јој пишу.
АНЖЕЛИКА:
Ах, Клодина, како се ово писмо изражава отмено. Како људи са двора уносе љубазност у све што кажу и што чине. А какви су у поређењу са њима ови наши људи из унутрашњости!
КЛОДИНА:
Ја мислим, од како сте њих видели, Данденови вам се више не свиђају Бог зна како.
АНЖЕЛИКА:
Остани ти овде. Идем да напишем одговор.
КЛОДИНА:
(Сама). Нема потребе, колико видим, да јој се препоручи да га лепо састави.

Жорж Данден